’n Borsprostese word saam met ’n spesifieke mastektomie-bra gedra wat spesiaal aangepas is om die borsprostese te ondersteun.
Die prostese lyk soos ’n bors en is ’n nabootsing van die oorblywende bors om die algemene voorkoms van die borskas te verbeter.
Verskillende prosteses tydens verskillende fases is na ’n mastektomie nodig. ’n Tydelike prostese word van spons of ’n sagte materiaal gemaak en dit word slegs vir die tydperk tot en met agt weke ná die mastektomie gedra. Na voltooiing van chemobehandeling en bestraling, moet jy gemeet word vir ’n silikoonprostese vir meer permanente gebruik.